Terwyl hy in aanhouding was, het sy liefdesbriewe op pienk papier aan hom geskryf. Dit was nadat hulle eers albei afsonderlik verhoorafwagtend agter tralies was ná meer as 20 jaar saam.
“Ek is so lief vir jou, my sexy. Ek sal jou nooit los (nie), my sexy, my hart klop net vir jou, my sexy. PS: I love you,” skryf sy in een van die briewe wat later voorgelees is in die hof, waar hulle saam verhoor is.
Hy sê dít nadat ’n sielkundige onlangs in die hof getuig het sy eksvrou ly aan mishandelde-vrou-sindroom en dat sy nie destyds teen hom kon optree nie weens die “verskriklike geweld” wat hy teen haar gepleeg het.
Terwyl die pa sedert hul inhegtenisneming agter tralies sit, is die ma destyds binne twee weke op borgtog vrygelaat.
Sy het hom sowat 18 maande lank gereeld in die tronk besoek. Maar die besoeke het eindelik opgehou. En toe, uit die bloute, kom die egskeidingsbrief . . .
Die man moes by ’n vriend, wat hom in die gevangenis besoek het, hoor sy eksvrou is nou aan sy neef verloof.
’n Jaar en ’n half nadat die man en sy vrou by die gruwelhuis aangekeer is, het sy van hom geskei en aan sy neef verloof geraak.
Hy wag vir dié dag, sê die man in die gevangenis se besoekhokkie. Want hy wil sien of sy eksvrou se nuwe liefde ook daar gaan wees – en of hy hom dié keer in die oë kan kyk.
Volgens getuienis voor die hof was die lewe van die ouerpaar se vyf kinders – twee seuns en drie dogters – jare lank ’n haas ondenkbare hel.
Dit is kort hierna dat sy die liefdesbriewe aan hom geskryf en vir hom gegee het wanneer sy kom kuier.
Maar sy het “ewe skielik” opgehou om vir hom te gaan kuier. Sommer net so sonder enige verduideliking, sê hy vies. En op 21 Julie 2016 is hy na die gevangenis se kantoor geroep, en daar op die lessenaar lê die skeibrief.
Nadat hul egskeiding afgehandel is, het hy by ’n vriend gehoor sy eksvrou en neef is verloof. Hy was geskok en het verstote gevoel, vertel die man wat sy vrou na bewering mishandel het.
“Sy en die neef het al ’n ding aangehad terwyl sy nog getroud was – destyds toe die neef nog vir haar man gewerk het,” beweer ’n vriendin van die eksvrou.
Volgens dié vriendin bly die verloofde paartjie nou op ’n kleinhoewe buite Brakpan saam met verskeie familielede van haar eksman.
Die vriendin vertel die neef sukkel om te loop nadat hy sewe jaar gelede sy been in ’n motorfietsongeluk beseer het. Hy het drie kinders van sy eie en is, nes sy nuwe verloofde, werkloos.
“Hulle lyk gelukkig saam . . . Maar weet jy, as jy haar sien, soek jy maar altyd (haar eksman) – ’n mens is gewoond aan hulle twee saam. Hulle was tog op ’n tyd gelukkig,” sê die vriendin.
“Sy is net by hom (die neef) sodat hy nie teen haar getuig nie. Hy weet baie van wat in daardie huis gebeur het . . .”
Hier waar hy in die besoekhoekie na sy eksvrou verlang, sê die Springs-pa gedurig hy het foute gemaak in sy verhoudings met sy eksvrou en hul kinders.